cyanic-selkie/wikianc huggingface dataset:
Grønnvier
Utbredelse
Brekkavier er en variant som kommer fra Island, der den først ble funnet i begynnelsen av det 19. århundret. Den er en underart av grønnvier og tåler salt svært godt. Tidligere ble den ansett som en hybrid mellom grønnvier og sølvvier (Salix glauca ). Den kan med fordel nyttes som hagebusk, hekk-plante og leplante i hager langs kysten der vegetasjonen er utsatt for saltdrev. Planten kan vokse på fuktige steder og er vanlig i Nord-Norge. Det har vært drevet forsøk med brekkavier på de ytterste øyene i Bulandet (Askvoll kommune) om hvor godt den tåler slikt saltdrev. I dag, flere år senere, er den etablert i dette øysamfunnet som blant annet hekkplante.
Brekkevier blir blant annet dyrket fram på planteskolen i Valevåg, Sunnhordland og Draglands planteskole utenfor Harstad.
Surtsey
Brekkavier var den første busken som etablerte seg på Surtsey. Det skjedde i 1998, 35 år etter at øya steg opp av havet.
Fylkesvei 2654
Fylkesvei 2654 går mellom Dombås sentrum og Dombås stasjon i Dovre kommune.
Frem til 2019 hadde veien betegnelsen fylkesvei 490 (Oppland).
Fylkesvei 7466
Fylkesvei 7466 går mellom Kvalnes og Potthusbrua i Saltdal kommune.
Frem til 2019 hadde veien betegnelsen fylkesvei 516.
Hildegard Peplau
Hildegard Peplau (født 1. september 1909 i Reading, Pennsylvania i USA, død 17. mars 1999) var en sykepleieteoretiker hvis banebrytende arbeid Interpersonal Relations in Nursing ble publisert i 1952. Dr. Peplau la vekt på sykepleier-pasient-relasjonen som grunnlaget for sykepleieprosessen. På den tiden ble hennes forskning og vektlegging av gi-og-ta i sykepleier-klient-relasjoner sett på som en revolusjon. Peplau utviklet senere en mellommenneskelig modell som la vekt på behovet for partnerskap mellom sykepleier og klient i motsetning til at klienten passivt mottok behandling (og sykepleieren passivt utførte legens forordninger).
Essensen i Peplaus teorier er skapingen av en delt opplevelse. Hun mente at sykepleiere kunne fasitlitere dette gjennom observasjon, beskrivelse, formulering, tolkning, validering og intervensjon. Ettersom sykepleieren lytter til klienten vil hun eller han f.eks. kunne utvikle et generelt inntrykk av klientens situasjon. Sykepleieren validerer så sine antakelser ved å sjekke med klienten om de er korrekte. Resultatet kan bli erfaringsbasert læring, forbedrede mestringsstrategier og personlig vekst for begge parter.
Peplaus seks sykepleierroller
Peplaus seks sykepleierroller illustrerer de dynamiske karakterrollene som er typiske for klinisk (klientrettet) sykepleie.
Pelóri
Pelórifjellene eller bare Pelóri er en fiktiv fjellkjede fra J.R.R. Tolkiens fiktive univers. Det var en fjellkjede i Aman og den separer Valinors sletter fra Eldamar og vesterlandene Araman og Avathar. Taniquetil er den høyeste toppen av disse fjellene og det er hjemmet og tronen til valaen Manwë. Mandos Haller var antakeligvis i de nordre lavberg av fjellkjeden. Det eneste passet gjennom Pelórifjellene var Calacirya.
Valinor Aman (Śródziemie)
Robert Gascoyne-Cecil
Robert Arthur Talbot Gascoyne-Cecil, 3. marki av Salisbury, (født 3. februar 1830 på Hatfield House i Hertfordshire, død 22. april 1903 samme sted) var en britisk politiker fra det konservative partiet som var Storbritannias statsminister i tre perioder: 1885–86, 1886–92 og 1895–1902. Han var også utenriksminister 1878–80, 1887–92 og 1895–1900. Salisbury var medlem av Underhuset i perioden 1853–68, og av Overhuset fra 1868. Han var den siste som var statsminister i Storbritannia mens han var medlem av Overhuset.
Bakgrunn
Salisbury var tredje marki av Salisbury og sønn av James Gascoyne-Cecil, 2. marki av Salisbury. Han gikk først på Eton College. Fra fylte 15 år fikk han privatundervisning. Da han fylte 18 år begynte han ved University of Oxford, men studiene ble avbrutt etter kort tid som følge av sykdom. Isteden la han ut på en to år lang dannelsesreise til blant annet Sør-Afrika, New Zealand og Australia.
Ved den eldre brorens død i 1865 arvet han tittelen vicomte (viscount) Cranborne. Ved farens død i 1868 ble han marki.
Politikk
Han ble i en alder av 23 år i 1853 valgt inn i underhuset for valgkretsen Stamford. Han giftet seg i 1857 og livnærte seg ved å skrive politiske kommentarartikler i avisene.
Hans første regjeringsoppgave var som India-minister i Edward Smith-Stanleys regjering i 1866. Han trakk seg etter et års tid, og arvet i 1868 farens sete i Overhuset. Han ble på ny Indiaminister i Benjamin Disraelis regjering i 1874. Fra 1878 ble han utenriksminister.
Han ledet den britiske delegasjonen under Konstantinopelkonferansen (desember 1876 til januar 1877), der man blant annet drøftet Balkan. Der klarte han å få Det osmanske rike til å bremse de russiske ekspansjonsbestrebelser på Balkan og i Lilleasia, og vant Kypros for Storbritannia. Som utenriksminister deltok han i Berlin-kongressen i 1878 der de europeiske stormaktenes interesseområder i Afrika ble bestemt.
I 1880 ble han etter Disraelis bortgang de konservatives leder i Overhuset. På grunn av det liberale partis splittelse i Gladstones tid, vedrørende Irlands stilling, kunne han i lange perioder styre landet med støtte fra av liberalernes unionistiske fraksjon.
Salisbury var for det meste også utenriksminister mens han var statsminister. Han spilte en viktig rolle i oppbyggingen av det britiske imperiet, og regnes som en sterk tilhenger av imperiet. Under hans ledelse ble kolonien Rhodesia (idag Zimbabwe) etablert, og hovedstaden kalt Salisbury. Hans diplomatiske evner ble demonstrert i 1890 til 1891, ved inngåelsen av en avtale mellom de øvrige europeiske kolonistatene over afrikanske kolonier. Politisk var han meget konservativ og av sterk religiøs overbevisning.
I 1899 brøt boerkrigen løs, splittet regjeringen og ført til hans avgang i 1902. Hans nevø, Arthur Balfour, ble hans etterfølger.
Salisbury var det siste medlem av overhuset som var statsminister (med et unntak i Alec Douglas-Home, som kort etter sin utnevnelse frasa seg sin adelstittel).
Han innførte lov om at arbeiderne skulle få erstatning av arbeidsgiverne for ulykker i arbeidet. Han var i motsetning til Gladstone mot irsk selvstyre. Fra 1869 til sin død var han kansler for University of Oxford.
Marthe Braavold Johansen
Marthe Braavold Johansen er en norsk tidligere fotballspiller.
Karriere
Braavold Johansen er fra Sandefjord, og begynte sin karriere i Store Bergan Idrettslag, som dannet et jentelag omtrent da Braavold Johansen var sju. Etter at jentelaget til Store Bergan ble oppløst, dro Braavold Johansen over til Runar, der hun spilte i mesteparten av videregående. Da hun ble 17, fikk Marthe Braavold Johansen kontakt med Larvik, og hun spilte der i 2000-sesongens siste kamper. Braavold Johansen ble i Larvik til og med 2003-sesongen, da Larvik rykket ned med god margin. Den siste delen av 2003-sesongen hadde Braavold Johansen flyttet til Oslo, og hun trente med Røa. Da Larvik rykket ned, gjorde Braavold Johansen overgangen permanent.
Allerede i sin første sesong for Røa vant Braavold Johansen både seriegull og cupgull. Braavold Johansen spilte cupfinalen med tretthetsbrudd. Men Braavold Johansen var langt fra sikker på plassen, og da hun fikk ryggproblemer i 2005-sesongen, ble det naturlig færre kamper. Først i 2007-sesongen ble Braavold Johansen mer eller mindre sikker på plassen sin. Braavold Johansen hadde i løpet av 2008-sesongen skaffet seg en mer midtbaneankerrolle i stedet for venstre ving, der hun stort sett spilte de første årene. Med Karin Bredland ute ble Braavold Johansen det naturlige valget på sentral midtbane, og i 2008 spilte hun 29 av 31 kamper fra start.
Braavold Johansen ble tatt ut til EM-kvalifiseringens siste og avgjørende kamp, borte mot Russland. Johansen kom ikke innpå den kampen, som ble av betydning for Røa og landslaget på en annen måte, da fem landslagsspillere trakk seg fra videre landslagsspill (se også Bjarne Berntsen). Dette åpnet for Braavold Johansen, som debuterte offisielt for landslaget den 31. januar 2009 mot Sverige. Hun spilte i andre omgang. Hun fikk også tillit i to kamper til, i Algarve Cup, men har siden ikke vært tilbake på landslaget.
På klubblaget markerte Braavold Johansen seg imidlertid, og hun spilte nesten alle kampene i 2009 og 2010. Hun fikk imidlertid en kneskade tidlig i 2011-sesongen, og var derfor borte fra mange kamper. I 2012 var hun også skadet i begynnelsen, men kom med etter de seks første kampene. Med henne på plass vant Røa 18 kamper på rad.
Meritter
Med Røa:
Tor Røste Fossen
Han vokste opp blant annet i Engerdal og Vågå og spilte fotball begge disse stedene. Senere spilte han som junior med stort hell indreløper for Vito på Eidsvoll. Der var han elev ved Eidsvoll offentlige landsgymnas fra 1956 til 1959. Han ble mest kjent fra sin studietid da han med Eldar Hansens hjelp ble keeper i Rosenborg Ballklub (1962–71). Samtidig var han adjunkt og lærer i realfag ved Ugla skole på Byåsen. I løpet av denne perioden ble han seriemester i 1967 og 1969.
Han var spillende hjelpetrener under George Curtis en kort tid i 1970. Med Nils Arne Eggen trente han laget til double i 1971, det vil si at de vant serien og cupen. Fossen spilte de siste par minutter og fikk medalje. Han trente laget til finale i cupen i 1972. Han var hovedtrener for laget (1973–74) hvilket ga finale i cupen i 1973. Denne perioden var han trener for juniorlandslaget (1972–76).
Røste Fossen trente så (1975–77) til bronse i 1975. Deretter kom en lang periode der han hadde ansvaret for (1978–88), som blant annet kvalifiserte seg til Sommer-OL 1980 og beseiret  i 1981. Senere trente han Frigg Oslo sammen med Hallvar Thoresen (1988–89), Faaberg Fotball (1990), og Strømsgodset Toppfotball (1991) der han med Einar Sigmundstad vant cupen i 1991. Til sist hadde han en kort periode som trener i Frigg Oslo der han gikk over til å være daglig leder frem til pensjonering i 2007. Hans fotballfilosofi er beskrevet i artikkelen «Det nest siste trekket» i bladet Fotball, 6:1983.
Volleyball
Volleyball er en ballidrett med 6 spillere på banen for hvert lag. Den rektangulære banen er delt i to av et nett på midten som er høyere enn spillerne. Lagene er på hver sin side av nettet og spiller ballen frem og tilbake over nettet. Spillerne roterer med klokken rundt på banen slik at alle kommer på de ulike posisjonene på sin banehalvdel underveis i spillet.
Verdens største idrett
Volleyball regnes for å være verdens største idrett, både målt i antall medlemsland med utøvere tilknyttet nasjonale volleyballforbund og i antall utøvere. Over en milliard mennesker spiller volleyball rundt omkring i verden, og mer enn 220 land er tilsluttet det internasjonale volleyballforbundet, FIVB, Federation Internationale de Volleyball.
Per 2007 er volleyball den 9. største idretten i Norge målt i antall registrerte lisensierte utøvere.
Sandvolleyball
På 1990-tallet ble sandvolleyball populært i Norge, og i dag finner man sandvolleyballbaner i hele landet. Sandvolleyball har sine egne regler og annen ball, men spillet er veldig likt.
Historie
9. februar 1895 ble spillet mintonette startet i USA av YMCA- (KFUM)-lederen William G. Morgan i 1895. William Morgan var sportslig leder ved YMCA-colleget i Holyoke, Massachusets. Han startet mintonett, og tok spillet med til Springfield, Massachusets hvor spillet fikk navnet volleyball. Til å begynne med var spillet laget for at folk skulle ha en lett måte å få seg litt trim på. Reglene var enkle og hver spiller kunne slå ballen flere ganger og samtidig bevege seg rundt på banen.Ettersom volleyball var knyttet til YMCA så ble sporten spredt sammen med misjonering som del av YMCA sitt arbeid og organisasjon (forøvrig på samme måte som basketball som også var i YMCA og i regi kristne organisasjoner).
Spillet kom til Europa gjennom amerikanske soldater under den første verdenskrig, som spilte volleyball på fritiden de hadde fra skyttergravene. Det ble også støtte ved at det for eksempel ble sendt 16000 volleyballer fra USA til Europa.
Volleyball kom til Norge i september 1925 og ble omtalt som skotball eller nettball av Bondeungdomslaget (BUL) i Oslo. BUL publiserte da en norsk oversettelse av volleyballreglene slik de fantes ute i verden. BUL spilte skotball ved hytten sin i Nordmarka utenfor Oslo. Anders Vethe hadde sett sporten i USA, deretter ble dette til en turnering ved Røkleivhytta etter at han lanserte skotball i BUL. Etter denne første introduksjonen av volleyball i Norge, ble den glemt inntil 1936.
I 1936 var første trening/spill i kjelleren til AIF i Oslo. Rolf Hofmo var formann i AIF. Han hadde vært i Sovjetunionen og hørt om volleyball. Da han fikk henvendelse med spørsmål om aktiviteter for kvinner, foreslo han volleyball. AIF-kvinnene tok tipset og startet med volleyball i AIF sine lokaler. AIF-kvinnene sørget for at volleyball ble spredt rundt omkring i Norge. Den ble da også omtalt som nettball. I 1939 ble det arrangert volleyballturnering for kvinner på Jordal amfi.
Norges Volleyballforbund ble dannet høsten 1946.
I 1948 ble første EM for menn arrangert, og i 1949 for kvinner. EM arrangeres annethvert år. I 1949 var første volleyball VM for menn, og 1952 for kvinner. VM arrangeres hvert fjerde år. I 1964 ble volleyball en olympisk idrett.
I Norge ble volleyball mer og mer populær spesielt utover 1970-tallet da volleyball ble innført på læreplanen til skolen.
To OL grener
Volleyball var den første lagidretten som ble olympisk både for kvinner og menn. Dette skjedde under de olympiske leker i Tokyo i 1964. Sandvolleyball, eller Beach Volleyball som grenen kalles på engelsk, sto første gang på programmet under lekene i Atlanta i USA i 1996. Norge deltok da med to lag.
En rimelig idrett
I utgangspunktet er volleyball en meget rimelig idrett for utøveren. Det eneste som kreves av utstyr er en ball og et nett, og en bane på 9 x 18 meter innendørs. Det at det kreves lite utstyr og relativt liten plass er nok en av årsakene til idrettens store utbredelse.
Spille sammen
Volleyball er en av de få lagidrettene der spillere av begge kjønn kan spille sammen. I mange turneringer er det egen klasse for mix lag. Siden det ikke er fysisk kontakt mellom lagene i volleyball, kan unge og eldre, store og små spille sammen. Derfor egner volleyball seg godt som sosial idrett og bedriftsidrett, ved siden av at det er meget krevende på toppnivå.
Krevende toppidrett
På høyt nivå er volleyball en meget krevende idrett. Spillerne skal i løpet av en kamp foreta mange høye hopp ved nettet, både når de angriper og forsvarer seg, og de må kunne redde baller langs gulvet. Dette krever utholdenhet, spenst, smidighet og styrke. Samspillet mellom spillerne er lettere enn i mange andre idretter, og krever stor presisjon og nøyaktig timing.
Inne og ute
Volleyball spilles både innendørs og utendørs. Frem til 1969 ble NM spilt utendørs, etter det flyttet idretten inn i gymnastikksalene og idrettshallene. Utendørs volleyball fikk igjen en kraftig vekst gjennom den nye grenen sandvolleyball. I dag drives idretten både utendørs og innendørs, og er en helårsidrett.
Spillets gang
Volleyball spilles ved at de ene laget server ballen over nettet. Det andre laget gjør et mottak av serven, normalt frem til en opplegger som legger ballen opp til en angriper som slår ballen tilbake over nettet. På andre siden forsøker laget først å blokkere angrepet ved nett, men dersom ballen passerer blokken tar laget imot ballen og slår den til deres opplegger som legger opp til deres angriper som igjen slår ballen tilbake over nettet. Lagene har 3 slag på hver side utenom blokk ved nett (blokkering av slaget til motstanderens angrep). Lagene kjemper for at ballen ikke berører gulvet innenfor sidelinjene på sin side av nettet.
Det finnes også varianter av volleyball tilpasset yngre spillere, som ikke krever like gode ferdigheter som vanlig volleyball. Minivolleyball er eksempel på dette. I minivolleyball spilles det på mindre bane, med flere nivå hvor det på enkelte nivå er lov til å holde ballen før, men sender den videre, og på andre nivå av minivolleyball er det lov å la ballen sprette i gulvet en gang på hver side av nettet. Dette gjør at det blir mer spill for de yngste før de behersker teknikken og ballkontrollen som kreves. Minivolleyball spilles normalt opp til 12-årsalderen og deles opp i nivå 1-4. Tidligere ble også Volley2000 spilt som en egen variant for de yngste, og det var tilsvarende slik minivolleyball er i dag.
Spillere og posisjoner
Et lag kan bestå av 6 spillere som er samtidig på banen. Spillerne stiller opp slik at de har hver sin posisjon 1-6. Posisjon 1 er høyre bak (serveposisjon). Posisjon 2 er høyre side ved nettet, posisjon 3 til venstre for 2 ved nettet, og så videre rundt. Posisjon 1, 5 og 6 er bak, posisjon 2, 3 og 4 er foran. Hvis laget som ikke servet vinner ballen, skal laget rotere med solen/urviseren slik at alle spillere flytter seg en posisjon fra 2 til 1, 1 til 6, 6 til 5, 5 til 4, 4 til 3, og 3 til 2.
Et lag kan foreta inntil seks spillerbytter i hvert sett. En spiller på banen kan byttes ut med hvilken som helst spiller på benken som ikke har vært involvert i et tidligere bytte i samme sett. Dersom den utbyttede spilleren byttes inn igjen, så må han/hun bytte med samme spilleren som ved første bytte. Disse to kan da ikke delta i flere bytter i dette settet.
Liberospiller kan spille som bakspiller og byttes inn når ønskelig.
Banen og nettet
Banen er 9 x 18 meter med 9 x 9 meter på hver banehalvdel. 3 meter fra nettet er det en linje - tremeteren - som brukes for å begrense bakspillere (posisjon 1, 5, 6) sin mulighet til å smashe. Bakspillere kan kun smashe fra bak tremeteren.
Nettet er festet til stolper som står utenfor banen, og på nettet er det montert antenner som viser hvor banen er ved nettkant og over. Det er forskjellige netthøyder for kvinner og menn, også i forhold til alder. De yngste bruker nett 200 cm over gulvet, kvinner 224 cm og menn 243 cm.
Poeng
Dagens regler for poeng er slik at det laget som får ballen til å lande innenfor motstanderens banehalvdel eller som ikke gjør en feil – får poeng. Det laget som får poeng får også neste serve. Den vanligste feilen er å slå ballen ut.
Spillet fortsetter til det ene laget vinner settet ved 25 poeng (og med to poeng mer). Det siste settet i en kamp spilles normalt til 15 poeng. Dette settet kalles tie-break. I en tre-setts kamp er tie-break tredje sett mens det er femte sett i en fem-setts kamp.
Kamper kan avgjøres på alternative måter i spesielle serier og turneringer. Slike alternativer kan være å spille :
Poengreglene som er gjeldende i dag omtales som «rallypoeng», og ble innført i 1999/2000 for å kunne gi større forutsigbarhet med hensyn til kampenes lengde (i tid) samt mer publikumsvennlig. Før 1999 ble poengene kun gitt til det laget som hadde serven, hvilket kunne føre til lange ballvekslinger med stadig skifte av servende lag, uten at det ble noe poeng.
Timeout
Hvert lag har rett til to spillepauser (timeout) på 30 sekunder i hvert sett.
Teknisk timeout blir også brukt, spesielt i toppdivisjoner. En teknisk timeout varer i 60 sekunder og skjer når et av lagene får 8 og 16 poeng.
Serven
Serven er slaget som setter spillet i gang. Spilleren bakerst til høyre utfører serven fra bak baklinjen. Serven skal slås over nettet med en hånd.
I tillegg til at serven er det slaget som setter spillet i gang, er det et mål å kunne serve slik at motstanderne får vanskeligheter med å returnere ballen. Det er derfor viktig å kunne serve presist.
Det er hovedsakelig to måter å serve på; underhåndsserve eller tennisserve (overhånd).
Underhåndsserve slås ved at serveren kaster ballen foran kroppen med den ene hånden og slår med den andre. Utgangsstillingen er med venstre fot foran høyre (omvendt for venstrehendte). Kroppen beveger seg noe forover under slaget, og serveren tar gjerne et skritt etter ballen idet slaget er fullført. Ballen slås med knyttet neve eller skålformet åpen hånd. Armen beveger seg som en pendel.
Tennisserven (overhåndsserve) slås med treffpunkt litt foran og over hodet. Samme utgangsstilling som underhåndsserve. Hånden holdes skålformet. Smashserve er en variant hvor serveren kaster ballen høyt opp foran seg, tar fart og hopper opp for å slå ballen over. Smashserve ligner på en smash som ved et angrep ved nettet, og kan gi veldig harde server som kommer lavt over nettet.
Servemottak
Mottak relaterer seg til at laget tar i mot ballen etter serve eller etter angrep fra motstanderen. Et mottak kan utføres normalt med baggerslag eller fingerslag. Det er ikke ulovlig å bruke andre kroppsdeler, men det er ikke fordelaktig. Et godt og presist mottak frem til egen opplegger er veldig viktig for at angrepet skal kunne bli godt. Det er også viktig at spillerne samarbeider i mottak slik at de vet hvem som skal ta imot ballen. Mottaket kan variere etter hvilke angrep man vil kjøre. I 1.tempo hvor alt skal skje raskt, vil det kunne være hensiktsmessig med et rask mottak uten for mye høyde.
Opplegget
Opplegg er normalt lagets andre slag på ballen og har til hensikt å legge opp ballen i luften slik at den kan slås mot motstanderen i en smash eller på annen måte som et angrep. Et opplegg gjøres primært med et fingerslag ettersom dette gir best kontroll på ballens fart og retning, men baggerslag benyttes også dersom ballen er for lav til at fingerslag kan brukes. Etter hvert som lagets nivå stiger, blir oppleggerens oppgave mer spesialisert fordi det kreves særdeles god teknikk i fingerslaget og evne til å dirigere angrepet best mulig i forhold til motstanderne.
Et opplegg utføres fortrinnsvis av oppleggeren på laget, som styrer spillet. Oppleggeren er den spilleren som er spesialisert i forhold til å legge opp ballen og befinner seg på en på forhånd bestemt posisjon. I et enkelt spillesystem vil oppleggeren befinne seg mellom posisjon 2 og 3, og på den måten vet alle at mottak skal sendes til denne posisjonen hvor da oppleggeren vil befinnes seg. Et lag kan spille med én, eller to leggere – alt etter som man ønsker.
En opplegger som ser muligheten kan forsøke seg på en dipp. Dette er et slag som kommer over nettet i et forsøk på å lure mottakende lag. Typisk kommer en dipp på andre slaget og ofte ved at oppleggeren ser en åpning for å sende ballen direkte over uten å legge opp for angrep. Dippen kommer ofte overraskende på motstanderen, som forventer et vanlig angrep.
Angrepet
Angrep eller smash er som regel det tredje og siste slaget. Hensikten er å slå ballen slik at den treffer gulvet på motstanderens side, eller at den treffer en motstander og deretter går ut over sidelinjen. Spenst og styrke er gode egenskaper for angriperen i tillegg til å overblikk over plasseringen hos motstanderne.
En spiller tar fart, hopper og sikter på ballen slik at ballen slås med hånden mens spilleren er på det høyeste punkt i hoppet. Spilleren slår med armen, bøyer håndleddet og bruker kroppen i en stor bevegelse for å slå ballen så hardt som mulig. Ballen styres med håndleddet nedover og sidelengs.
Et angrep kan utføres på mange måter for å oppnå hensikten – nemlig å få ballen i gulvet på motstanderens side. Dette er en vurdering som angriperen gjør fortløpende, og som kan resultere i alt fra en hard smash som tar sikte på å treffe gulvet umiddelbart, og til den andre ytterligheten et veldig svakt slag som lurer mottakerne hos motstanderne.
Blokken
En blokk relaterer seg til at en, to eller tre spillere kjemper mot et angrep eller smash. En blokkering kan enten resultere i at ballen blokkeres tilbake til angriperens side (offensiv blokk), eller at ballen fart/retning endres slik at den lettere kan tas av medspillerne til de som blokkerer (defensiv blokk).
En offensiv blokk utføres med hendene samlet i vinkel og med press frem og ned slik at ballen styres inn på angriperens banehalvdel.
En defensiv blokk utføres med håndflatene oppover og fingrene tildels bakover slik at ballen kan kontrolleres.
En god blokk er enten når ballen styres tilbake til angriperens banehalvdel, eller dersom den tvinger angriperen til å styre ballen utenom blokken slik at ballen lettere kan plukkes opp av forsvaret bak blokken, eller hvis blokken demper og kontrollerer ballen for å gjøre det lettere for forsvaret å ta ballen.
En blokk settes av en person og støttes deretter av en eller to personer. Normalt vil spillerne på høyre og venstre side sette blokkens plassering korrekt i forhold til angriperen slik at spilleren i midten kun trenger å konsentrere seg om selve blokken. Dersom angrepet kommer i midten vil spilleren i midten 'sette' blokkens plassering og spillerne på hver side følger inntil. En blokk kan således bestå en en, to eller tre spillere. Det er kun spillere som står fremme med nettet som kan blokke, ettersom reglene er slik at de tre bakspillerne må være 3 meter fra nettet for å kunne slå/berøre ballen hvor berøringen er over nettets høyde.
I to- eller tre-mannsblokk kreves det en del trening for at blokken skal bli tett og at spillerne hopper samtidig. Det kreves også trening i å bevege seg raskt langs nettet for å hoppe opp i blokk der hvor den skal være.
Spillere som skal blokke må følge godt med angriperne på andre siden av nettet og holde øynene åpne under blokken for å se hvordan angriperen forsøker å slå.
En blokk teller ikke som slag i forhold til reglene om at det kan kun være tre slag før ballen må over på motstanderens banehalvdel, eller i forhold til regelen om at en spiller ikke kan slå ballen to ganger etter hverandre. Dette betyr at en spiller kan delta i blokk av ballen for deretter å ta ballen etterpå med et nytt slag.
Redning, fisking og pannekake
Om ballen passerer blokken er det ofte nødvendig å hente opp lave baller like før de treffer gulvet.
En måte å gjøre dette på er fra en lav utgangsstilling å strekke armen ut til siden, bevege kroppen over den ene foten, føre slagarmen ut langs gulvet og slå ballen opp. Armene sklir deretter langs gulvet mens kroppen følger etter. Spilleren kommer raskest opp igjen ved å rulle over skulderen.
En annen måte å redde ballen på er å fiske. Det å fiske i volleyball relaterer seg til å hindre ballen fra å treffe gulvet ved å stupe fremover der hvor ballen forventer å treffe gulvet. Spilleren vil da kunne slå ballen i luften for så selv å lande på brystet og ta seg for med hendene. Fisking er typisk aktuelt ved opphenting av smash bak en blokk eller etter at ballen har truffet blokken, der hvor ballen er i ferd med å treffe gulvet for langt borte fra der hvor en spiller står. Dersom spilleren klarer såvidt å få håndflaten mellom ballen og gulvet, slik at ballen lander på hånden som er i gulvet så kalles det pannekake.
Grunnslag
Ballen kan spilles med en hvilken som helst del av kroppen. Det er altså ikke forbudt å sparke ballen, men det gir normalt mye mindre kontroll og brukes kun i nødsfall. Ballen skal slås, ikke fanges eller kastes. De mest brukte slagene er baggerslag og fingerslag.
Baggerslag
Baggerslaget brukes til servemottak og forsvar. Ballen slås med begge armene, treffpunkt er på nedre del av underarmen/håndleddet. Det lønner seg å feste hendene sammen like før ballen slås, slik at trefflaten blir jevn. Det er viktig å bøye i knærne før baggerslaget slås.
Under slaget strekkes beina rolig, armene stilles i riktig vinkel i forhold til hvor ballen skal styres. Det er ingen kraftig bevegelse i skulderleddet og albuene er fullstendig strake i slagøyeblikket. Baggerslaget er oftest mer en måte å styre ballen på enn et slag.
Fingerslag
Fingerslaget er det mest benyttede slaget for oppleggeren og andre som legger opp ballen for angriperen. Spillerne må lære seg å slå presise fingerslag. Fingerslaget slås med skålformet hånd, der pekefingrene og tomlene danner en likesidet trekant. Håndleddene bøyes bakover og fingrene er lett krummet uten å spenne musklene. Kroppen må posisjoneres slik at ballen kan slås med fingerslag litt over og foran pannen. Før slaget bøyes knærne og hoftene lett, og under slaget strekkes kroppen og armene, slik at ballen møtes. Fjæringen i fingrene gir ballen hastigheten ut, men uten å være en kastbevegelse.
Sabina
Sabina kan referere til:
Volleyball
Tolegger system
Et tolegger system innebærer at det er to oppleggere på laget, og finnes i to former:
Enlegger system
Et enlegger system innebærer at det er en spiller som alltid er opplegger uansett hvilken posisjon på banen, noe som betyr at det er tre angripere når oppleggeren er bakspiller og kun to angripere ved nett når oppleggeren selv er foran. Dette gir veldig gode muligheter for at både oppleggeren og de øvrige spillere kan spesialisere seg på sine posisjoner.
Kantspilleren er den som angriper fra kanten på motsatt side av oppleggeren. Kantspilleren vil normalt unngå å ta mottak ved å stille seg bak de andre spillerne, dermed vil kantspilleren kunne gjøre seg tidlig klar til angrep/smash. Kantspilleren som er bak vil også kunne angripe fra bak tremeterlinjen når oppleggeren er fremspiller, og dermed oppnås det allikevel tre angripere til enhver tid selv om oppleggeren er fremspiller.
San Marino i Junior Eurovision Song Contest
San Marino debuterte i Junior Eurovision Song Contest i 2013 i Kyiv i Ukraina med sangen «O-o-O Sole intorno a me», framført på italiensk av Michele Perniola. Bidraget ble valgt internt av den sanmarinske kringkasteren SMRTV. San Marino forsøkte å debutere allerede i 2011, men trakk seg på grunn av de ikke klarte å finne en representant i tide.
Arkia
Arkia (Arkia Israel Airlines) er et israelsk flyselskap med hovedkontor i Tel Aviv. Det er det nest største i landet og har rutetrafikk både på innen- og utenlandske destinasjoner i tillegg til chartertrafikk til Vest-Europa og middelhavsområdet. Hovedbasen er Ben Gurion flyplassen i Lod, men et betydelig antall flyvninger går også fra Sde Dov i Tel Aviv og fra Eilat og Ovda flyplassene i sør.
Starten
Arkia ble startet i 1949 som et rent innenlandsselskap, hadde navnet Israel Inland Airlines og var organisert som et datterselskap til El Al. Idéen var å få i gang en forbindelse mellom nord og sør, i første rekke Tel Aviv og Eilat. Selskapet startet flyvninger i 1950 med den sivile versjonen av Curtis Commando, et troppetransportfly. Senere fikk selskapet De Havilland DH 89 maskiner, etterfulgt av Douglas DC-3. Den første ruten gikk fra Rosh Pina til Eilat og ble fløyet to ganger i uken. Første året fløy 13.485 passasjerer med selskapet. El Al hadde 50% eierandel, Histadrut (israelsk «LO») eide resten.
Vekst
Navnet utviklet seg med tiden til Eilata Airlines via Aviron til dagens Arkia Israel Airlines. Etter hvert, utover på 1950-tallet, ble frekvensen utvidet til to daglige flyvninger og passasjertallet økte til over 70 000.
Eilat ble utviklet til en stadig viktigere desitnasjon utover på 1960-tallet og i 1967-68 satte selskapet inn Handley Page Dart Herald 200 fly. Dette gav også mulighet til å opprette nye ruter til Jerusalem, Sharm el-Sheikh og Santa Caterina. De to rutene til Sinai ble avviklet i forbindelse med at området ble tilbakeført til Egypt i 1982 ifølge fredsavtalen fra 1979.
Til utlandet
I mars 1980 fusjonerte selskapene Arkia og Kanaf Arkia og gikk inn på det internasjonale chartermarkedet.
I februar 2007 fikk Arkia tillatelse til å starte rute til Larnaka på Kypros og Dublin. I juli 2007 kom nyheten om at selskapet planla ruteforbindelser til New York og Bangkok, destinasjoner som hittil betjenes med charter. I 2008 åpnet myndighetene for større konkurranse og Arkia har søkt om å få opprette ruteforbindelser til Barcelona, Berlin, Moskva og Paris. Paris ble innvilget i februar 2008 og ruten starter i mai 2008.
Moa-prisen
Moa-prisen eller Moa Martinson-stipendiet er en litterær pris på 20 000 svenske kroner som årlig blir utdelt av Arbetarnas bildningsförbund (ABF) og Moas vänner, til en person som skriver i Moa Martinsons ånd. Prisen er utdelt siden 1989.
Plutonisme
Plutonismen var en retning i geologiens tidlige faghistorie. Særlig på slutten av 1700-tallet til begynnelsen av 1800-tallet var debatten mellom plutonister og neptunister store.
Plutonistene hevdet at vulkanisme og varme i jordas indre var sterkt medvirkende til dannelsen av bergarter. Den ledende plutonisten var skotten James Hutton. Etter hvert som hans arbeid ble kjent utover på 1800-tallet, gikk plutonismen seirende ut av striden.
Andre betydninger
En kan av og til i dag se plutonisme brukt om magmatiske prosesser som foregår dypt nede i litosfæren – til forskjell fra vulkanismen i de øvre delene av jordskorpen. En snakker da om plutonske bergarter.
Peter & Gordon
Peter & Gordon var en britisk sangduo som ble startet i London høsten 1963. De to medlemmene, Peter Asher og Gordon Waller, oppnådde ikke minst takket være Paul McCartneys hjelp, en ganske stor suksess. Paul var sammen med Peters søster, skuespilleren Jane Asher, og dette gjorde at de ble forsynt med sanger signert Lennon – McCartney, og fikk delta i ulike sammenhenger med The Beatles.
Gordon Waller døde i 2009
The Lennon – McCartney Songbook
Duoens største hit "A World Without Love" ble spilt inn i Abbey Road Studios 21. januar 1964. Den var spesialskrevet for dem av Paul McCartney alene, men bar likevel forfattermerket Lennon – McCartney. Peter Asher og Gordon Waller skrev også selv en del låter selv, men det var atskillig større oppmerksomhet omkring de Lennon – McCartney signerte sangene. Singelen toppet den britiske NME-listen og fortrengte ironisk nok The Beatles' "Can't Buy Me Love" fra førsteplassen. I to uker holdt "A World Without Love" posisjonen som #1, og singelen lå inne på listene i hele 14 uker. Sangen toppet listene i ni land til.
Med mer eller mindre medvirkning fra John Lennon mottok Peter & Gordon både "Nobody I Know" og "I Don't Want To See You Again» fra Paul McCartney. "Nobody I Know" ble en #10 i UK og #12 i USA, mens "I Don't Want to See You Again" ikke gjorde seg det minste bemerket i England, men nådde #20 i USA. Det å ha populærmusikkens største komponister på lag var ingen dårlig ballast for duoen. Først og fremst for å teste om hans komposisjoner virkelig var så gode, men også for å prøve ut om Peter & Gordon kunne klare seg på egen hånd, skrev Paul sangen "Woman" for duoen under pseudonymet "Bernard Webb". Sangen nådde 14.-plassen på de amerikanske hitlistene og #28 på de britiske platebarometrene.
Andre listetravere
Peter & Gordon sang godt og klarte å plassere seg på hitlistene også med annet enn Beatlesstoff. Deres første singel for 1965 var Del Shannons "I Go to Pieces", som nådde de #7 i USA. Sangen fikk de som gave etter de møtte Shannon under deres turné Down Under i Australia i 1964. De laget også coverversjoner av Buddy Hollys "True Love Ways" og Phil Spectors store hit for The Teddy Bears fra 1956; "To Know Him Is to Love Him", som for anledningen ble gjort om til "To Know You Is To Love You." Deres neste hit dette året kom med "Baby I’m Yours", skrevet av Van McCoy. Den hadde nettopp vært et kjempehit i USA med den svarte soulartisten Barbara Lewis, men hadde ikke gjort seg gjeldende på de britiske hitlistene. Platen ble derfor sluppet i England, og nådde også #20, mens deres amerikanske plateselskap syntes den kom for kort tid etter en slik etablert slager at de lot singelens A og B side bytte plass. Deres selvkomponerte B-side, Don’t Pity Me, hadde imidlertid ikke hitpotensial og slo slett ikke an i USA.
I Amerika og resten av verden var Simon & Garfunkel i ferd med å bli store publikumsyndlinger. Peter & Gordon spilte til og med inn deres "Homeward Bound", og det var ikke til å unngå at de to musikkduoene ble sammenliknet med hverandre. Paul Simon skrev slagere på løpende bånd og satte en ny standard. Stadig oftere ble Peter & Gordon omtalt som de engelske Simon & Garfunkel, en forsmedelig karakteristikk å få overfor et par nykommere i bransjen. Det var på høy tid å gi seg. Sin siste store hit hadde Peter & Gordon i 1967 med "Lady Godiva" som nådde #6 i USA. De hadde sju UK hits på tre år og det dobbelte i USA i løpet av fire år. I februar 1967 ble det offentlig annonsert at duoen i fremtiden ville jobbe hver for seg, men muligens fra tid til annen gjøre innspillinger sammen. "Sunday for Tea", som var den første singelen de slapp etter at nyheten om arbeid separat ble sluppet, nådde #40 på de amerikanske platebarometrene, mens oppfølgeren The Jokers bare var innom barometeret i en uke og ble deres siste listeplassering. Heller ikke "Knight In Rusty Armour" ble noen hit.
Oppløsning av duoen
Duoen ble formelt oppløst i september 1968. Gordon hadde allerede utgitt et par solosingler, og Peter Asher ønsket også å fortsatte med musikk og ble A&R manager ved det Beatles-styrte Apple Corps Limited. Som sådan kom han til å bli en fremgangsrik plateprodusent.
Gjenforeningskonsert
2. august 2005 spilte Peter & Gordon sammen igjen i NYC for første gang på mer enn tretti år. Anledningen var en støttekonsert for å hjelpe Mike Smith fra 60-tallsgruppa Dave Clark Five som var blitt lammet etter et fall i hjemmet. Foruten Peter & Gordon spilte også sekstitallsgruppene The Zombies og Billy J. Kramer & the Dakotas, samt artistene Denny Laine og Paul Shaffer (orkesterleder i David Lettermans «Late Show»). Tre år senere døde Mike Smith av skadene han hadde pådratt seg.
Da Paul McCartney fikk høre om gjenforeningen sendte han dem en gratulasjonshilsen. Konserten ga mersmak og de to har senere fortsatt å turnere sammen. De har senere spilt i Chicago, New Jersey og for Festival for Beatles Fans i Las Vegas 1. og 2. juli 2006. Ifølge journalist Peter Palmiere i Beatlefan Magazine, var opptredenen til Peter & Gordon festivalens høydepunkt. Peter and Gordon both told Palmiere at the Las Vegas. Planen var også å spille på The 2006 Adopt-A-Minefield show med Paul McCartney, men konserten ble avlyst av Paul på grunn av skilsmissetvisten han kom opp i med Heather Mills.
Good Charlotte
Good Charlotte er en amerikansk punk-gruppe fra Waldorf, Maryland. Gruppen ble opprettet i 1996.
Statens Fjellstuer
I Finnmark skjedde utbyggingen av fjellstuer fra slutten av 1800-tallet. På det meste hadde staten mer enn 40 fjellstuer i Finnmark.
Mange av fjellstuene er etter hvert solgt til private og er gått over til å være gjestgiverier og hoteller. I Finnmark driver staten (ved Landbruksdirektoratet) fremdeles tre fjellstuer (2010): Jotkajávri fjellstue i Alta kommune og Mollisjok fjellstue og Ravnastua i Karasjok kommune. I tillegg forvalter Statsbygg Bæivasgiedde ødelstue i Karasjok kommune, Šihččajávri fjellstue i Kautokeino kommune og Harvasstua i Hattfjelldal kommune.
Fjellstuene tilbyr enkel og rimelig overnatting i gjestestuer som har rom med 2–6 køyer. De har fastboende oppsittere og er utstyrt med servise, kjøkken- og sengetøy. Oppsitterne har ikke serveringsplikt, men de fleste har likevel matservering og/eller salg av hermetikk, margarin, mel og brød. Måltider må forhåndsbestilles. Alle fjellstuer har telefon. De er åpne hele året.
I Finnmark hadde staten tidligere også en del ødestuer (hvilestuer), som stod åpne. De var utstyrt med køyer, madrasser, hodeputer, kokeutstyr og bestikk, men ikke proviant. Den statlige driften av ødestuene er nedlagt. Ødestuene i Finnmark driftes nå av Finnmarkseiendommen.
Statens fjell- og ødestuer er i statsbudsjettet definert som ikke inntektsgivende eiendommer.
Ctrl+Alt+Del (tegneserie)
Ctrl+Alt+Del er en spillrelatert online tegneserie og animert serie, skrevet av Tim Buckley. Den hadde premiere 23. oktober 2002.
Karakterene
Ethan er en 25 år gammel mann, spillfanatiker, amatørkunstner og tidligere Everquest-avhengig. Hans ofte meningsløse, rare og til og med sprøe ideer er tegneseriens hovedfokus. Jobber i spillbutikken GameHaven.
Lucas er romkameraten til Ethan, og er en mer roligere og sarkastisk person. Han er noe slapp, og foretrekker et spill fremfor arbeid. Lucas er en programmerer, og jobber i en PC-butikk.
Lilah er Ethans forlovede og profesjonell gamer. Ulikt Ethan er hun rolig, smart og ansvarlig.
Zeke er Xbox-en som Ethan bygde om til en antropomorfistisk robot.
Handling
Serien tar for seg Ethan, hovedkarakteren og en svært eksentrisk spillegal, samt romkameraten Lucas, som alltid strever med å holde Ethans sprø ideer i sjakk. Sammen med Ethans kjæreste, Lilah, ender de alle tre stadig i utrolige situasjoner som webserien forteller gjennom bruk av referanser til moderne spill og popkultur.
Den 23. november 2012 kunngjorde Tim Buckley, webseriens forfatter, at hovedplottet i serien ville ta slutt. Fremover var det meningen at fokuset skulle rette seg mot karakterene Player 1, 2, 3 og 4, som tidligere hadde et fåtall med entréer i hovedserien. Til tross for dette kom Tim Buckley med nok et utsagn den 3. mai 2014 at hovedplottet som inkluderte Ethan, Lilah og Lucas ville fortsette.
Balder (navn)
Balder/Baldur er et nordisk mannsnavn med opprinnelse i norrøne baldr, «mann, herre, prins», eller baldr, ballr, «modig». Baldr og Baldi var norrøne former av navnet. I norrøn mytologi var Balder sønn av Odin og Frigg.
Annen bruk av navnet
Balder var blant de hundre mest brukte hundenavnene og blant de hundre mest brukte kattenavnene i Norge i 2014. Balder er også et vanlig navn på geitebukker i Norge.
Dukke
En dukke, også skrevet dokke, er en leketøysfigur som kan forestille et dyr eller et menneske, gjerne et barn eller en baby. En dukke kan også være en naturtro modell i ulike skala av et dyr eller et menneske, for eksempel brukt til opplæring og testing. Dukker kan være enkle eller kompliserte, dyre eller billige. Som hovedregel er det dukkens funksjon og formål som avgjør dens verdi, snarere enn dens opprinnelige pris.
Vice Fund
The Vice Fund (nasdaq:VICEX) er et investeringsfond som investerer i bedrifter som involverer seg signifikant i, eller får en stor del av overskuddet fra industrier som tobakk, hasardspill, forsvar/våpen, sprit og andre bedrifter som driver med aktiviteter som ikke betraktes som sosialt korrekt.
Fondet har oppnådd mye omtale fra medier i den engelskspråklige verden.
Rain Dances
Utgivelsen er Camels femte og gir et mer konsist og representabelt bilde av deres «reise». Rain Dances er sannsynligvis et konseptalbum siden tidsaspektet er for synkronisert til å være noe annet. Imidlertid var den virkelige ideen bak utgivelsen en kommersiell overkjøring av bandets forrige progrock–pregede album.
Før dette albumet ble innspilt måtte Doug Ferguson dra fra gruppen på grunn av musikalske uenigheter, og han ble erstattet av Richard Sinclair, en av grunnleggerne fra bandet Caravan. Han bidro ytterligere til at albumet fikk et jazz/fusion–preg sammen med Mel Collins på saksofon. Dette radikale preget fikk variert mottagelse blant fansen, men det er ingen tvil om at de musikalske egenskapene til de nye medlemmene var med på å fremheve det musikalske aspektet på utgivelsen. Det har mange likheter med det forrige albumet Moonmadness, men har sanger med roligere flyt og et mer pop– og jazzpreget lydbilde. På grunn av det blandede innholdet i albumet, har det likheter med mange andre grupper som Marillion, Steve Hackett, Tangerine Dream og Pendragon.
Noe som var nytt i forhold til tidligere utgivelser var bruken av studiomusikere. Den mest kjente er Brian Eno fra Roxy Music som bidro med piano på låta «Elke». På samme låt bidro også Fionna Hibbert på harpe, mens Martin Drover og Malcolm Griffiths bidro med henholdsvis trompet og trombone på låta «One of These Early Days I'll Get an Early Night». Griffiths bidro også med trombone på «Skylines». Albumet ble godt mottatt da det kom ut i Storbritannia, hvor det til slutt nådde nummer 20 på albumlistene. På Billboard 200 i USA endte utgivelsen opp som nummer 136, mens den i Norge endte opp som nummer 17 på VG-lista.
Central Valley (California)
Central Valley er en 720 km lang dalsenkning som løper parallelt med Stillehavet på Nord-Amerikas vestkyst. Den dominerer med sine ca. 58 000 km² de sentrale områdene av staten California i USA. I utstrekning er den noe større enn fylkene Oppland og Hedmark til sammen. Den nordlige halvdelen (nord for San Francisco-bukta kalles Sacramento valley, etter delstatens administrasjonsby, mens den sørlige delen kalles San Joaquin Valley.)
Central Valley omfatter de viktigste jordbruksområdene i California, takket være en næringsrik jordbunn, rikelig med sol og tilstrekkelig vanntilførsel. Mens nedbørmengden i Sacramento Valley er forholdsvis høy - gjennomsnittlig ca. 500 mm per år, er San Joaquin Valley så tørr at store områder må karakteriseres som halvørken. Takket være et stort program kalt The Central Valley Project, som ble startet i 1933 ligger imidlertid de viktige jordbruksområdene gunstig til for kunstig vanning. Prosjektet gikk ut på å lede vann fra reservoarer i det vannrike nordlige Sacramento Valley sørover til San Joaquin Valley.
De viktigste byene i Central Valley er Sacramento, som er administrasjonssenter for delstaten California, Fresno og Bakersfield. San Francisco ligger vest for Central Valley, og Los Angeles sør for den.
Hjemseng
Hjemseng er et tettbebygd strøk på Nøtterøy i Færder kommune. Stedet ligger sentralt på den østlige siden av øya, nær Foynlandsbrua som går over til Føynland. Hjemseng er ifølge SSBs definisjon av tettsted i dag en del av tettstedet Tønsberg.
Næringsliv
Hjemseng har flere servicetilbud med blant annet dagligvarebutikk, bensinstasjon og pizzarestaurant. På Hjemseng finnes også Nøtterø Båtsenter med egen båthavn, med kort sjøvei både inn til byen og ut til de populære øyene i skjærgården utenfor Nøtterøy og Tjøme.
Idrett
Nøtterøy IF er en av tre idrettsforeninger på Nøtterøy, med kontor og idrettsanlegg nær Hjemseng. Idrettsanlegget er kjent som bare «NIF», etter forkortelsen for navnet på foreningen. Foreningen har et stort antall medlemmer som er aktive i blant annet fotball og håndball. Nøtterøy IFs hovedfarger er grønt og rødt.
Utdanning
Oserød skole i Hårkollen er drøye 2 km unna Hjemseng, og Borgheim ungdomsskole og Nøtterøy videregående skole ligger på Borgheim, 2,5 km unna.
Transport
Hjemseng ligger ved Smidsrødveien, den ene av Nøtterøys to hovedveier. Fra kl. 6 om morgenen til kl. 19 om kvelden på hverdager går bussen til Tønsberg hvert 20. minutt.
Fylkesvei 2664
Frem til 2019 hadde veien betegnelsen fylkesvei 498 (Oppland).
Nitridveien (Arendal)
Nitridveien (9, 28–36) er en kommunal vei på Eydehavn i Arendal kommune, Aust-Agder.
Veien går fra Kristen Staksnæs vei til Else Hagens vei. Den går igjennom Eydehavn Industriområde fra Saint-Gobain CM og passerer gamle Nitriden og Nymo AS Eydehavn. Veien er gruset og har 50 km/t fartsgrense. Veien er 500 meter lang og det er ingen boliger langs veien.